CELEX: 62016CA0632
Language: sk
Date: 2018-07-25 00:00:00
Title: Vec C-632/16: Rozsudok Súdneho dvora (štvrtá komora) z 25. júla 2018 (návrh na začatie prejudiciálneho konania, ktorý podal Rechtbank van koophandel te Antwerpen – Belgicko) – Dyson Ltd, Dyson BV/BSH Home Appliances NV („Návrh na začatie prejudiciálneho konania — Maloobchodný predaj vysávačov — Štítok týkajúci sa energetickej triedy — Smernica 2010/30/EÚ — Delegované nariadenie (EÚ) č. 665/2013 — Vysávače — Doplnenie iných symbolov — Nekalé obchodné praktiky — Ochrana spotrebiteľa — Smernica 2005/29/ES — Článok 7 — Absencia spresnenia podmienok, za ktorých sa meria energetická účinnosť — Klamlivé opomenutie“)

17.9.2018   
            
            
               SK
            
            
               Úradný vestník Európskej únie
            
            
               C 328/8
            
         
      Rozsudok Súdneho dvora (štvrtá komora) z 25. júla 2018 (návrh na začatie prejudiciálneho konania, ktorý podal Rechtbank van koophandel te Antwerpen – Belgicko) – Dyson Ltd, Dyson BV/BSH Home Appliances NV
      (Vec C-632/16) (1)
      
      ((„Návrh na začatie prejudiciálneho konania - Maloobchodný predaj vysávačov - Štítok týkajúci sa energetickej triedy - Smernica 2010/30/EÚ - Delegované nariadenie (EÚ) č. 665/2013 - Vysávače - Doplnenie iných symbolov - Nekalé obchodné praktiky - Ochrana spotrebiteľa - Smernica 2005/29/ES - Článok 7 - Absencia spresnenia podmienok, za ktorých sa meria energetická účinnosť - Klamlivé opomenutie“))
      (2018/C 328/08)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Rechtbank van koophandel te Antwerpen
      
         Účastníci konania pred vnútroštátnym súdom
      
      
         Žalobkyne: Dyson Ltd, Dyson BV
      
         Žalovaná: BSH Home Appliances NV
      
         Výrok rozsudku
      
      
                  1.
               
               
                  Článok 7 smernice Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004, sa má vykladať v tom zmysle, že neposkytnutie spotrebiteľovi informácií o testovacích podmienkach, ktoré viedli k energetickej klasifikácii uvedenej na štítku týkajúcom sa energetickej triedy vysávačov, ktorého vzor sa uvádza v prílohe II delegovaného nariadenia Komisie (EÚ) č. 665/2013 z 3. mája 2013, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie vysávačov štítkami, nepredstavuje „klamlivé opomenutie“ v zmysle tohto ustanovenia.
               
            
                  2.
               
               
                  Delegované nariadenie č. 665/2013 v spojení s článkom 3 ods. 1 písm. b) smernice Európskeho parlamentu a Rady 2010/30/EÚ z 19. mája 2010 o udávaní spotreby energie a iných zdrojov energeticky významnými výrobkami na štítkoch a štandardných informáciách o výrobkoch, sa má vykladať v tom zmysle, že bráni tomu, aby sa inde než na štítok týkajúci sa energetickej triedy vysávačov, ktorého vzor sa uvádza v prílohe II delegovaného nariadenia č. 665/2013, pripojili štítky alebo symboly pripomínajúce informácie uvedené na predmetnom energetickom štítku, pokiaľ toto pripájanie môže byť pre koncového užívateľa zavádzajúce alebo zmätočné vzhľadom na spotrebu energie predmetného v maloobchode predávaného vysávača počas jeho používania, čo prislúcha posúdiť vnútroštátnemu súdu vzhľadom na všetky relevantné skutočnosti a pri zohľadnení vnímania priemerného koncového užívateľa, ktorý je v rozumnej miere dobre informovaný, vnímavý a obozretný, s prihliadnutím na sociálne, kultúrne a jazykové faktory.
               
            
         (1)  Ú. v. EÚ C 78, 13.3.2017.